text: Pretty Maids jule-rocker på hjemmebane i Horsens
  17 december 2016 kl. 12.09
  Puddelhår og melodisk rock. Det er  Pretty Maids. "Please dont leave me" er deres store  hit fra 1992. Og de rocker stadig - fredag aften julerockede de i hjembyen Horsens. En fast tradition, hvor de hvert år op til jul spiller på Horsens Ny Teater.
  
  Pretty Maids vendte tilbage til byen, hvor det hele begyndte, med et nyt album, ”Kingmaker”.
  For 10. år i træk spillede  Pretty Maids op til  jule-rockfest op med deres dynamiske, melodiske og publikumsvenlige rock.
  Ronnie Atkins – vokal, Ken Hammer – guitar, Allan Tschicaja – trommer og René Shades – bas leverede ud over numre fra den nye skive en god blanding af nyt og ældre materiale fra det efterhånden meget store bagkatalog... Bl.a. Red, Hot & Heavy, Future World og Sin-Decade samt de store hits: Please Don´t Leave Me og Little Drops of Heaven.
  